Škody v Kyjeve spôsobili zahraničná a ukrajinská protivzdušná obrana, tvrdí Rusko
Rusko vo štvrtok poprelo, že útokmi zámerne cielilo na ukrajinské hlavné mesto Kyjev.
Zo spôsobenia škôd na kritickej energetickej infraštruktúre v ukrajinskej metropole Rusko obvinilo "zahraničné a ukrajinské" rakety protivzdušnej obrany, informuje agentúra AFP.
"Na ciele v Kyjeve nebol podniknutý ani jediný útok," uviedlo ruské ministerstvo obrany.
Všetky škody sú podľa ministerstva "výsledkom dopadu rakiet zo zahraničných a ukrajinských systémov protivzdušnej obrany, umiestnených v obytných oblastiach ukrajinského hlavného mesta".
Ruský rezort obrany však priznal "masívne útoky... na vojenské velenie Ukrajiny a s ním spojené energetické zariadenia".
Stredajšie útoky na Kyjev si vyžiadali tri obete na životoch vrátane 17-ročného dievčaťa, pripomína AFP. Veľká časť Ukrajiny strávila noc na štvrtok bez elektriny a vody pri vonkajších teplotách pod bodom mrazu.
"Vedenie Ukrajiny má všetky príležitosti na to, aby situáciu vrátilo do normálu... ak splní požiadavky ruskej strany," povedal hovorca Kremľa Dmitrij Peskov.
Svetová zdravotnícka organizácia (WHO) upozorňuje, že nastávajúce zimné obdobie bude v dôsledku škôd na celoštátnej energetickej infraštruktúre ohrozovať životy miliónov ľudí na Ukrajine.
Zelenskyj: Rusko začalo svoju veľkú odplatu za odpor Ukrajiny
Rusko začalo svoju "veľkú odplatu" za odpor Ukrajiny voči ruskej invázii, uviedol v pondelok ukrajinský prezident Volodymyr Zelenskyj.
Blinken zagratuloval Pavlovi k víťazstvu v prezidentských voľbách
Americký minister zahraničných vecí Antony Blinken v pondelok zablahoželal nadchádzajúcemu českému prezidentovi Petrovi Pavlovi k víťazstvu v prezidentských voľbách.
Pred sídlom Európskej komisie útočili nožom, polícii je útočník známy
Jeden človek je v kritickom stave a ďalší dvaja sú zranení po útoku nožom, ku ktorému došlo v pondelok večer na stanici metra v belgickej metropole Brusel.
Jermak tvrdí, že Poľsko je naklonené možnému dodaniu stíhačiek F-16 na Ukrajinu
Poľsko vysiela pozitívne signály ohľadom možnej dodávky stíhačiek typu F-16 na Ukrajinu, uviedol v pondelok vedúci ukrajinskej prezidentskej kancelárie Andrij Jermak.
Kanadský kardinál obvinený zo zneužívania odstúpil z funkcie vo Vatikáne. Dôvodom je vysoký vek
Kanadský kardinál Marc Ouellet, ktorý bol viackrát obvinený zo sexuálneho zneužívania, odstúpil z funkcie prefekta Kongregácie pre biskupov. Oznámil to v pondelok Vatikán.